તા. 28ના રોજ આપના વિરોધીઓ કે પછી શત્રુઓ આપની સામે ટકી નહીં શકે. કોઈ મહત્ત્વની બાબતમાં વડીલોની સલાહ લેવી પડશે. એકંદરે આપ આનંદદાયક રીતે સમય પસાર કરશો. મિત્રો તરફથી ભેટ સોગાદો મળે તેમજ શેરબજારથી આર્થિક લાભ થવાની શક્યતા છે. પ્રેમ સંબંધોમાં મધુરતા આવે તા. 29 અને 30 દરમિયાન અશુભ સમાચાર મળી શકે છે. કલેશ અને વાદ-વિવાદથી દૂર રહેવું. કોર્ટ-કચેરીમાં સ્થિતિ આપના માટે વિપરીત રહેશે. આપની પોતાની જ વ્યક્તિ આપની પીઠ પાછળ દગો કરે તેવી શક્યતા છે. વ્યવસાયિક રૂપથી કોઈ ખાસ સફળતા નહીં મળે. ખર્ચમાં વધારો થશે. ઉતાવળમાં લીધેલો કોઈપણ નિર્ણય ભવિષ્યમાં નુકસાનદાયક સાબિત થઇ શકે છે. તા. 31 અને 1 દરમિયાન સમય સારો રહેશે. સમાજ-કલ્યાણ તથા લોકહિતના કામોમાં રૂચિ રહેશે. સંપત્તિ તથા પરિવારમાં વ્યસ્તતા રહેશે. પતિ-પત્નીમાં આત્મીયતા વધશે. જૂની ગેરસમજનું નિરાકરણ થઇ જશે. તા. 2 અને 3 દરમિયાન આપને માનસિક સુખ શાંતિ રહેશે. આપની ઈચ્છા મુજબ કાર્ય યોજના પાર પડશે. આપ માતા-પિતા તથા વડીલોના આશીર્વાદ અને લાગણી મેળવશો. આપ આધ્યાત્મ તરફ વળશો.